Diari Oficial de la Generalitat Valenciana


Sumari del DOGV 3975, del 06-04-2001 (2001/2822)

Informació pública del programa d'actuació integrada de la unitat d'execució SU 5-1.
------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2822


Organisme emissor
:   Ajuntament de la Pobla de Farnals

Tipus de document
:   Anunci

Informació pública del programa d'actuació integrada de la unitat d'execució SU 5-1. [2001/F2822]
  
L'alcalde president de l'Ajuntament de la Pobla de Farnals, mitjançant la Resolució de 10 de gener de 2000, va acordar exposar al públic el programa d'actuació integrada de la unitat d'execució SU 5-1 del pla general d'ordenació urbana, promogut pel mateix ajuntament, el qual incloïa la corresponent memòria i el projecte d'urbanització redactat per a aquest àmbit.
  
Després d'haver transcorregut el termini legal per a la presentació d'alternatives tècniques en competència i al·legacions en relació amb aquest programa i el seu expedient, així com al projecte de reparcel·lació, simultàniament sotmés al tràmit d'informació pública, sense que s'hagueren presentat altres alternatives tècniques ni cap proposició juridicoeconòmica a aquest respecte, el Ple de l'ajuntament, en la sessió del dia 3 de novembre de 2000, va acordar aprovar definitivament el programa d'actuació integrada i la gestió directa del programa esmentat per la mateixa administració municipal, la qual va assumir així la condició d'agent urbanitzador.
  
Mitjançant l'acord adoptat pel Ple de l'ajuntament, en la sessió del dia 1 de febrer de 2001, s'ha acordat licitar la subrogació en la posició d'agent urbanitzador que té aquest ajuntament. I s'aprova simultàniament el plec de condicions economicoadministratives que ha de regir la dita licitació, sota la modalitat de concurs i procediment obert.
  
Objecte de licitació: la subrogació en la posició d'agent urbanitzador de la unitat d'execució SU 5-1 del pla general d'ordenació urbana, conforme a les determinacions del programa d'actuació integrada i el projecte d'urbanització, aprovat pel Ple de l'ajuntament, amb les adaptacions incorporades de resultes de les al·legacions estimades per aquest òrgan una vegada conclosos els períodes d'informació pública d'aquests instruments urbanístics.
  
Tipus de licitació: el que es preveu en el projecte d'urbanització, per import de 055.940.126 pessetes, IVA inclòs, a la baixa.
  
Garantia provisional: per a prendre part en la licitació haurà de constituir-se una garantia provisional de 2.588.239 pessetes, en qualsevol de les formes previstes en l'article 35 de la Llei Reguladora de l'Activitat Urbanística.
  
Garantia definitiva: l'adjudicatari del concurs haurà de constituir una garantia per import mínim del 7% de l'import de l'adjudicació.
  
Criteris de selecció: els previstos en l'article 29 i títol segon, capítol segon, secció primera, de la Llei 6/1994, de la Generalitat Valenciana, Reguladora de l'Activitat Urbanística, amb les particularitats i limitacions que es recullen en el plec de condicions economicoadministratives aprovat pel Ple de l'ajuntament en la sessió de l'1 de febrer de 2001.
  
En conseqüència, s'exposa al públic l'expedient que conté els documents esmentats durant un període de 20 dies hàbils, comptats des de l'endemà de l'última de les publicacions d'aquest anunci en el Butlletí Oficial de la Província de València i en el Diari Oficial de la Generalitat Valenciana. Se sotmet simultàniament a informació pública el plec de condicions economicoadministratives redactat a l'efecte, el qual podrà ser examinat i objecte de reclamacions durant els primers vuit dies hàbils del període d'informació pública esmentat.
  
Les proposicions juridicoeconòmiques per a prendre part en aquest concurs públic es presentaran durant els cinc dies hàbils següents al del venciment de l'esmentat termini de 20 dies, mitjançant plica tancada que s'ha de presentar a la Secretaria de l'ajuntament, registre de licitacions, de 09.00 a 14.00 hores.
  
No obstant això, la licitació s'ajornarà, quan resulte necessari, en el supòsit que es formularen reclamacions contra el plec de condicions expressat.